**Oula Pietari Palve** (s. 19. helmikuuta 1992 Keuruu) on suomalainen jääkiekkoilija, joka pelaa Sveitsin NLA-joukkue Ajoiessa. Hän on pelipaikaltaan keskushyökkääjä, mutta Palve osaa pelata myös laidassa.

Ura
---

### Seuraura

#### Uran alku JYPin organisaatiossa

Palve on Palokan Kiekon kasvatti. Hän siirtyi juniorina sittemmin JYPiin, jossa voitti B-nuorten I-divisioonan hopeaa vuonna 2010 ja A-nuorten Suomenmestaruuden vuonna 2011. Hän oli kaudella 2010–2011 JYPin mestaruuden voittaneiden A-nuorten paras pistemies ja maalintekijä runkosarjassa tehopistein 18+22=40. Palve oli pudotuspeleissä joukkueen paras pistemies ja syöttäjä tehoilla 4+9=13. Hänet valittiin kauden aikana myös A-nuorten SM-liigan syyskuun kuukauden pelaajaksi. Palve debytoi kauden aikana myös miesten peleissä pelattuaan yhteensä 19 Mestis-ottelua D Teamissa ja alle 20-vuotiaiden maajoukkueessa tehopistein 2+1=3.

Kaudeksi 2011–2012 Palve teki vuoden mittaisen Mestis-sopimuksen JYP-Akatemian (ent. D Team) kanssa. Hänen tulokaskautensa toi siellä 44 runkosarjaottelussa tehot 12+7=19, jotka riittivät joukkueen sisäisen maalipörssin voittoon sekä sisäisen pistepörssin Miika Roineen kanssa jaettuun kärkisijaan. Palve palkittiin Mestiksen marraskuun kuukauden nuorena pelaajana. Toukokuussa 2012 hän teki seuran kanssa vuoden mittaisen jatkosopimuksen.

Palve oli kaudella 2012–2013 JYP-Akatemian paras pistemies ja syöttäjä tehoilla 13+23=36. Palve debytoi kauden aikana myös JYPin SM-liigajoukkueessa, jossa hän pelasi kolme runkosarjaottelua ilman tehopisteitä. Palve teki liigadebyyttinsä 28. joulukuuta 2012 Pelicansia vastaan. Hänet merkittiin joukkueen kakkosketjuun Éric Perrinin ja Petr Hubáčekin viereen. Palve sai ottelussa jääaikaa 10.49 minuuttia. JYP-Akatemian Mestis-kauden päätyttyä hän siirtyi vahvistamaan JYPin A-nuoria, jonka paras pistemies hän oli pudotuspeleissä tehoilla 3+3=6.

#### Siirtyminen Jukureihin ja nousu Mestiksen huipulle

Alkukauden 2013–2014 Palve pelasi suurimmaksi osaksi JYP-Akatemiassa, mutta hän pelasi myös JYPissä yhden SM-liigaottelun. Palve tehoilla 10+17=27 JYP-Akatemian sisäisessä pistepörssissä toisena Riku Pitkäsen jälkeen, kunnes hän siirtyi helmikuussa 2014 kevääseen 2015 asti ulottuvalla sopimuksella Mikkelin Jukureihin. Palven sopimuksessa oli myös yhden vuoden optio. Hän voitti Mestis-hopeaa keväällä 2014. Kaudella 2014–2015 Palve sijoittui tehoilla 20+32=52 koko Mestiksen pistepörssissä toiseksi edellään vain KooKoon Juuso Rajala. Hän voitti myös koko sarjan tehotilaston lukemalla +28 ja palkittiin Jari Hirsimäki -palkinnolla. Palve voitti kauden päätteeksi Mestiksen mestaruuden. Hänet palkittiin myös sarjan marraskuun kuukauden pelaajana.

Kaudeksi 2015–2016 Palve nimettiin Jukurien varakapteeniksi. Hän voitti koko Mestiksen piste- (Jouni Rinne -palkinto), maali- (Kai Nurminen -palkinto) ja syöttöpörssin tehoilla 32+39=71, joilla Palve sivusi sarjan historian Tero Forsellin tekemää runkosarjan yhden kauden piste-ennätystä kaudelta 2006–2007. Hän jakoi myös Mestiksen alivoimamaalipörssin voiton kolmella osumallaan kolmen muun pelaajan kanssa. Tammikuussa 2016 Palve teki yhdeksässä ottelussa kahden tehopisteen ottelutahdilla tehot 10+8=18 ja hänet valittiin Mestiksen tammikuun kuukauden pelaajaksi. Palve voitti kauden päätteeksi Mestiksen mestaruuden. Hänet palkittiin kauden päätteeksi pelaajien äänestämänä sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla ja Palve äänestettiin ensimmäiseen tähdistökentälliseen.

#### Siirtyminen HPK:hon ja läpimurto SM-liigassa

Palve siirtyi kaudeksi 2016–2017 kaksivuotisella sopimuksella SM-liigaan ja Hämeenlinnan Pallokerhon riveihin. Joukkuetta siirtyi myös valmentamaan hänelle Jukureista tuttu Antti Pennanen. Palve teki liigauransa avausmaalin kauden neljännellä kierroksella 27. syyskuuta 2016 Rauman Lukkoa vastaan. Raimo Ranta valitsi hänet ottelun Alumnien tähtien kolmostähdeksi. Kaikkiaan Palveen varsinainen tulokaskausi SM-liigassa toi 53 runkosarjaottelussa tehot 5+17=22 ja seitsemässä playoff-ottelussa kaksi syöttöpistettä. Hän sijoittui runkosarjassa tulokkaiden pistepörssissä neljänneksi. Palve jakoi myös koko SM-liigan voittomaalikilpailun voittomaalitilaston kärkisijan TPS:n Ilkka Heikkisen ja JYPin Joonas Nättisen kanssa neljällä osumallaan. Hän suoritti kuusi voittomaalilaukausta.

Kaudella 2017–2018 Palve johti HPK:n sisäistä piste- ja syöttöpörssiä tehoilla 13+31=44. Hän edusti joukkuetta kauden aikana myös Spengler Cupissa, kunnes helmikuussa 2018 HPK purki Palven sopimuksen taloudellisista syistä ja hän siirtyi kevääseen 2020 asti ulottuvalla sopimuksella Turun Palloseuraan. Palve teki TPS:ssä viidessä runkosarjaottelussa kuusi tehopistettä ja SM-liigan runkosarjassa yhteensä 50 tehopistettä, joilla hän jakoi pistepörssin seitsemännen sijan JYPin Jarkko Immosen kanssa. Palve oli pudotuspeleissä TPS:n paras pistemies tehoilla 4+8=12. Hän teki liigauransa ensimmäisen playoff-maalinsa kolmannessa puolivälieräottelussa 24. maaliskuuta 2018 ylivoimalla siirretyn rangaistuksen aikana Saimaan Palloa vastaan. Palve keräsi TPS:n 7–0-voittoon päättyneessä ottelussa myös neljä syöttöpistettä ja teki yhteensä peräti viisi tehopistettä. Hänen ensimmäinen syöttöpisteensä oli Petrus Palmun tekemän avausmaalin kakkossyöttöpiste ja se jäi myös ottelun voittomaaliksi. Jani Kiviharju valitsi Palveen ottelun Alumnien tähtien ykköstähdeksi.

Palve teki kauden 2018–2019 neljännellä kierroksella 20. syyskuuta 2018 KooKoota vastaan liigauransa ensimmäisen kypärätempun. Hänen kaksi ensimmäistä maaliaan syntyivät ylivoimalla ja kolmas jäi TPS:n 6–3-voittoon päättyneen ottelun ratkaisumaaliksi. Juhani Tamminen valitsi Palveen ottelun Alumnien tähtien ykköstähdeksi. Hän teki runkosarjassa SM-liigan yhden kauden piste-ennätyksensä tehoilla 16+35=51, joilla Palve jakoi koko liigan pistepörssin kuudennen sijan Pelicansin Oliwer Kasken kanssa. Hän jakoi pudotuspeleissä kolmella syöttöpisteellään TPS:n sisäisen syöttöpörssin voiton Ilkka Heikkisen ja Otto Niemisen kanssa. Mestarien liigassa Palve jakoi kolmella osumallaan joukkueen sisäisen maalipörssin voiton Zach Budishin kanssa.

#### NHL-sopimus Pittsburgh Penguinsiin

Huhtikuussa 2019 NHL-varaamaton Palve teki vuoden mittaisen ja kaksisuuntaisen tulokassopimuksen Pittsburgh Penguinsin kanssa. Hänen kausipalkkansa NHL:n puolella on 792 500 dollaria ja farmin puolella 70 000 dollaria. Syksyn harjoitusleirin päätteeksi Palve lähetettiin AHL-joukkue Wilkes-Barre/Scranton Penguinsin vahvuuteen. Hän pelasi siellä 37 runkosarjaottelua tehopistein 1+7=8, kunnes tammikuussa 2020 Pittsburgh Penguins kauppasi Palveen Dallas Starsiin vaihdossa puolustaja John Nybergiin. Hänet lähetettiin samalla AHL-joukkue Texas Starsin vahvuuteen. Palve pelasi siellä loppukauden tehden 23 runkosarjaottelussa tehot 2+3=5.

#### Siirtyminen Ruotsiin

Kaudeksi 2020–2021 Palve palasi Eurooppaan ja siirtyi kaksivuotisella sopimuksella Ruotsin SHL-liigan Linköping HC:hen. Tammikuussa 2021 seura vahvisti, että Palvelle etsitään uutta joukkuetta. Linköpingin urheilutoimenjohtaja Niklas Perssonin mukaan seura ei onnistunut saamaan Palveesta irti mitä Linköping halusi. Muutamaa päivää myöhemmin seura lainasi hänet loppukauden kattavalla sopimuksella toiseen SHL-seuraan, Brynäs IF:ään. Palven sopimuksen taustalla oli Brynäsin tarve paikata Anton Rödinin ja Greg Scottin loukkaantumisia. Joukkue ajautui aina SHL:n karsintoihin saakka. Karsintasarjan viidennessä ottelussa 18. huhtikuuta 2021 HV71:tä vastaan Palve teki Brynäsin 3–2-voittomaalin ensimmäisessä jatkoerässä ajassa 65.29. Hänen osumansa myötä Brynäs säilytti sarjapaikkansa otteluvoitoin 4–1.

Kesäkuussa 2021 Palve teki Brynäsin kanssa uuden, vuoden mittaisen sopimuksen. Kaudeksi 2021–2022 joukkuetta siirtyi valmentamaan hänelle Suomen A-maajoukkueesta tuttu Mikko Manner. Palve voitti Brynäsin sisäisen piste- ja syöttöpörssin tehoilla 11+24=35. Tammikuussa 2022 hän teki seuran kanssa kaksivuotisen jatkosopimuksen.

Palven kausi 2022–2023 alkoi vaisusti ja hän teki 25 ensimmäisessä ottelussa vain kuusi tehopistettä. Tammikuussa 2023 Palve kertoi ruotsalaislehti *Hockeysverigen* haastattelussa menettäneensä kauden mittaan itseluottamuksensa. Hän kertoi myös roolinsa muuttuneen, kun Brynäsin sentteriosasto vahvistui kauteen lähdettäessä Johan Larssonilla ja Hannes Björnisellä. Palve teki runkosarjassa lopulta 19 tehopistettä. Brynäs putosi kauden päätteeksi HockeyAllsvenskaniin ja Palven sopimus purettiin huhtikuussa.

#### Paluu SM-liigaan ja siirtyminen Ilvekseen

Kaudeksi 2023–2024 Palve palasi SM-liigaan ja hän siirtyi 1+1-vuotisella sopimuksella Tampereen Ilvekseen. Joukkuetta valmentaa hänelle Jukureista, HPK:sta ja Suomen A-maajoukkueesta tuttu Antti Pennanen. Palve johti koko SM-liigan pistepörssiä tehtyään syyskaudella 36 ottelussa tehot 13+26=39, kunnes hänet valittiin liigan joulukuun kuukauden pelaajaksi. Runkosarjan päätteeksi Palve voitti pistepörssin tehden 60 otteluun tehot 20+44.

#### Siirtyminen Sveitsiin

Kaudeksi 2024-2025 Palve siirtyi vuoden mittaisella sopimuksella Sveitsin National Leaguen Ajoieen.

### Maajoukkueura

Palve on pelannut Suomen A-maajoukkueessa neljä ottelua tehden yhden maalin. Hän teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenassa Venäjää vastaan. Palve merkittiin Suomen kolmossentteriksi laidoilleen Toni Rajala ja Iiro Pakarinen. Ensimmäisen A-maajoukkuemaalinsa hän teki Channel One Cupissa 15. joulukuuta 2018 Moskovan VTB-jääpalatsissa ylivoimalla Ruotsia vastaan.

Pelityyli
---------

Elite Prospects-sivuston mukaan Palve on näppärä keskushyökkääjä, jolla on enemmän pelintekijän kuin maalintekijän omanaisuuksia. Hän on kuitenkin myös kohtalaisen hyvä viimeistelemään itse. Sivuston mukaan Palve on hyvä yhdistelmä visiota ja mailankäsittelytaitoa. Hän ei ole kovin fyysinen pelaaja, mutta Palveella on kuitenkin riittävästi kokoa pelata ruuhkatilanteissa. Sivusto luonnehtii häntä varsin myöhäisherännäiseksi pelaajaksi.

Muuta
-----

Palve avioitui 11. kesäkuuta 2022 Las Vegasissa yhdysvaltalaisen Haley Fergusonin kanssa, joka on tunnettu mm. *Unelmien poikamies* (engl. *The Bachelor*)-tositelevisiosarjasta. Pariskunnan koti on Las Vegasissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | JYP | A-SM | 14 | 0 | 2 | 2 | 6 | – | – | – | – | – |
| 2010–2011 | JYP | A-SM | 32 | 18 | 22 | 40 | 36 | 9 | 4 | 9 | 13 | 8 |
|  | D Team | Mestis | 13 | 1 | 0 | 1 | 0 | – | – | – | – | – |
|  | Suomi U20 | Mestis | 6 | 1 | 1 | 2 | 4 | – | – | – | – | – |
| 2011–2012 | JYP | A-SM | 3 | 0 | 2 | 2 | 2 | – | – | – | – | – |
|  | JYP-Akatemia | Mestis | 44 | 12 | 7 | 19 | 8 | – | – | – | – | – |
| 2012–2013 | JYP | A-SM | 6 | 4 | 1 | 5 | 6 | 6 | 3 | 3 | 6 | 16 |
|  | JYP | SM-liiga | 3 | 0 | 0 | 0 | 0 | – | – | – | – | – |
|  | JYP-Akatemia | Mestis | 40 | 13 | 23 | 36 | 24 | – | – | – | – | – |
| 2013–2014 | JYP | SM-liiga | 1 | 0 | 0 | 0 | 0 | – | – | – | – | – |
|  | JYP-Akatemia | Mestis | 43 | 10 | 17 | 27 | 24 | – | – | – | – | – |
|  | Jukurit | Mestis | 7 | 2 | 3 | 5 | 2 | 19 | 1 | 9 | 10 | 6 |
| 2014–2015 | Jukurit | Mestis | 49 | 20 | 32 | 52 | 12 | 13 | 4 | 7 | 11 | 14 |
| 2015–2016 | Jukurit **(A)** | Mestis | 43 | 32 | 39 | 71 | 22 | 16 | 6 | 8 | 14 | 4 | Ykköstähdistö |
| 2016–2017 | HPK | SM-liiga | 53 | 5 | 17 | 22 | 28 | 7 | 0 | 2 | 2 | 8 |
| 2017–2018 | HPK | SM-liiga | 50 | 13 | 31 | 44 | 65 | – | – | – | – | – |
|  | TPS | SM-liiga | 5 | 1 | 5 | 6 | 2 | 11 | 4 | 8 | 12 | 6 |
| 2018–2019 | TPS | SM-liiga | 53 | 16 | 35 | 51 | 79 | 5 | 1 | 3 | 4 | 2 |
| 2019–2020 | Wilkes-Barre/Scranton Penguins | AHL | 37 | 1 | 7 | 8 | 22 | – | – | – | – | – |
|  | Texas Stars | AHL | 23 | 2 | 3 | 5 | 23 | – | – | – | – | – |
| 2020–2021 | Linköping HC | SHL | 31 | 3 | 9 | 12 | 22 | – | – | – | – | – |
|  | Brynäs IF | SHL | 25 | 7 | 7 | 14 | 12 | – | – | – | – | – |
| 2021–2022 | Brynäs IF | SHL | 50 | 11 | 24 | 35 | 18 | 3 | 0 | 1 | 1 | 4 |
| 2022–2023 | Brynäs IF | SHL | 51 | 7 | 12 | 19 | 16 | – | – | – | – | – |
| 2023–2024 | Ilves | SM-liiga | 60 | 20 | 44 | 64 | 63 | 5 | 0 | 2 | 2 | 2 |
| 2024–2025 | Ajoie | NL |  |  |  |  |  |  |  |  |  |  |
| 6 kautta | yhteensä | SM-liiga | 225 | 55 | 132 | 187 | 237 | 28 | 5 | 15 | 20 | 18 |
| 3 kautta | yhteensä | SHL | 157 | 28 | 52 | 80 | 68 | 3 | 0 | 1 | 1 | 4 |
| 1 kausi | yhteensä | AHL | 60 | 3 | 10 | 13 | 45 | – | – | – | – | – |
| 5 kautta | yhteensä | Mestis | 245 | 91 | 122 | 213 | 96 | 48 | 11 | 24 | 35 | 24 |

Lähteet
-------

* Oula Palve The Internet Hockey Databasessa (englanniksi)
* Oula Palve Eurohockey-sivustolla (englanniksi)
* Oula Palve *Elite Prospects*. Everysport Media Group AB.  (englanniksi)

### Viitteet

1. ↑  Oula Palve The Internet Hockey Databasessa (englanniksi)
2. 1 2 3 4 5 6 7 8  Oula Palve *Elite Prospects*. Everysport Media Group AB.  (englanniksi)
3. ↑  Elite Prospects - JYP U20 *eliteprospects.com*. Everysport Media Group AB. Viitattu 12.4.2019. (englanniksi)
4. ↑  D Team nuorentuu rajusti *Jatkoaika.com*.  20.5.2011. Jatkoaika r.y. Viitattu 1.1.2013.
5. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 12.4.2019. (englanniksi)
6. ↑  Olavi Vauhkosesta Jatkoajan marraskuun Mestis-pelaaja *Jatkoaika.com*.  2.12.2011. Jatkoaika r.y. Viitattu 1.1.2013.
7. ↑  JYP-Akatemialla selvät sävelet tulevalle kaudelle *Jatkoaika.com*.  31.5.2012. Jatkoaika r.y. Viitattu 1.1.2013.
8. ↑  Elite Prospects - JYP-Akatemia *eliteprospects.com*. Everysport Media Group AB. Viitattu 12.4.2019. (englanniksi)
9. ↑  Oula Palve tänään liigadebyytissä *facebook.com*.  28.12.2012. JYP Jyväskylä Oy. Viitattu 18.1.2021.
10. ↑  Tilastot - Liiga *liiga.fi*.  28.12.2012. Jääkiekon SM-liiga Oy. Viitattu 1.1.2013.
11. ↑  Suopuro, Micke: JYP-Akatemian pelaaja-arvioinnit 2012-13: Vain täpärästi ulkona – taas *Jatkoaika.com*.  13.3.2013. Jatkoaika r.y. Viitattu 11.6.2013.
12. ↑  Elite Prospects - JYP U20 *eliteprospects.com*. Everysport Media Group AB. Viitattu 12.4.2019. (englanniksi)
13. ↑  Palve vaihtaa toiseen Mestis-seuraan *Jatkoaika.com*.  8.2.2014. Jatkoaika r.y. Viitattu 8.2.2014.
14. ↑  Elite Prospects - Mestis Stats 2014-2015 *eliteprospects.com*. Everysport Media Group AB. Viitattu 12.4.2019. (englanniksi)
15. ↑  Jukureille neljän miehen kapteenisto - Kauppisesta kapteeni *Jatkoaika.com*.  18.8.2015. Jatkoaika r.y. Viitattu 21.8.2015.
16. ↑  Elite Prospects - Mestis Stats All-time season *eliteprospects.com*. Everysport Media Group AB. Viitattu 12.4.2019. (englanniksi)
17. ↑  Ikonen, Petteri: Jukurien Oula Palve on Mestiksen kuukauden pelaaja *mestis.fi*.  2.2.2016. Suomen Jääkiekkoliitto – Finlands Ishockeyförbund ry.  Arkistoitu 3.4.2016. Viitattu 2.2.2016.
18. ↑  Mestis palkitsi parhaansa - Palve palkintorohmuna *Jatkoaika.com*.  29.4.2016. Jatkoaika r.y. Viitattu 2.5.2016.
19. ↑  HPK:n ensi kauden runko julki - Jukureiden tehomiehet Hämeenlinnaan *Jatkoaika.com*.  29.4.2016. Jatkoaika r.y. Viitattu 2.5.2016.
20. ↑  Otteluseuranta *liiga.fi*.  27.9.2016. Jääkiekon SM-liiga Oy. Viitattu 27.9.2016.
21. ↑  Pelaajatilastot *liiga.fi*. Jääkiekon SM-liiga Oy. Viitattu 6.4.2017.
22. ↑  Pelaajatilastot *liiga.fi*. Jääkiekon SM-liiga Oy. Viitattu 6.4.2017.
23. ↑  HPK aloitti tyhjennysmyynnin tähtiosastolta - joukkueen parhaat Ouluun ja Turkuun *Jatkoaika.com*.  21.2.2018. Jatkoaika r.y. Viitattu 21.2.2018.
24. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 12.4.2019. (englanniksi)
25. ↑  Elite Prospects - TPS *eliteprospects.com*. Everysport Media Group AB. Viitattu 12.4.2019. (englanniksi)
26. ↑  Otteluseuranta *liiga.fi*.  24.3.2018. Jääkiekon SM-liiga Oy. Viitattu 22.4.2018.
27. ↑  TPS - Kookoo, 20.9.2018 *liiga.fi*.  20.9.2018. Jääkiekon SM-liiga Oy. Viitattu 20.9.2018.
28. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 12.4.2019. (englanniksi)
29. ↑  Elite Prospects - TPS *eliteprospects.com*. Everysport Media Group AB. Viitattu 12.4.2019. (englanniksi)
30. ↑  Penguins Sign Forward Oula Palve to a One-Year, Entry-Level Contract *nhl.com/penguins*.  22.4.2019. Pittsburgh Penguins. Viitattu 24.4.2019. (englanniksi)
31. ↑  Seppä, Lassi: Oula Palve solmi NHL-sopimuksen Penguinsiin *Jatkoaika.com*.  20.4.2019. Jatkoaika r.y. Viitattu 3.8.2023.
32. ↑  Penguins Reduce Training Camp Roster to 27 Players *nhl.com/penguins*.  23.9.2019. Pittsburgh Penguins. Viitattu 26.9.2019. (englanniksi)
33. ↑  Suomalaisille tukku passituksia farmiin – Pittsburghin nelikko mukana *tamperelainen.fi*.  24.9.2019. Etelä-Suomen Media Oy. Viitattu 3.8.2023.
34. ↑  Stars acquire forward Oula Palve from Penguins *nhl.com/stars*.  17.1.2020. FRISCO, Texas:  Dallas Stars. Viitattu 19.1.2020. (englanniksi)
35. ↑  Hurmerinta, Eero: Oula Palve kaupan kohteena − ura jatkuu Teksasissa *Jatkoaika.com*.  17.1.2020. Jatkoaika r.y. Viitattu 19.1.2020.
36. ↑  Koivunen, Tommi: NHL:n valloitus jäi – suomalaishyökkääjä siirtyy Ruotsiin *is.fi*.  28.4.2020. Sanoma Media Finland Oy. Viitattu 19.1.2020.
37. ↑  Rämänen, Antti: Lehti: SM-liigassa tehoja takoneelle suomalaissentterille potkut SHL-seurastaan *MTVuutiset.fi*.  15.1.2021. Telia Company AB. Viitattu 3.8.2023.
38. ↑  Löf Nyqvist, Martin: Brynäs IF plockar in Oula Palve resten av säsongen *brynas.se*.  18.1.2021. Brynäs AB. Viitattu 18.1.2021. (ruotsiksi)
39. ↑  Koski, Matti: Oula Palve siirtyy SHL:n jumbojoukkueesta lainalle Brynäsiin − "Tarvitsimme jonkun, joka voi auttaa meitä nyt" *Jatkoaika.com*.  18.1.2021. Jatkoaika r.y. Viitattu 18.1.2021.
40. ↑  Hämäläinen, Tuomas: Jättidraamaa: suomalainen jatkoeräsankari pudotti perinteikkään seuran SHL:stä – tämä laukaus ratkaisi *MTVuutiset.fi*.  19.4.2021. Telia Company AB. Viitattu 20.1.2022.
41. ↑  Jibbefors, Martin: Oula Palve skriver ettårskontrakt med Brynäs IF *brynas.se*.  17.6.2021. Brynäs AB. Viitattu 3.8.2023. (ruotsiksi)
42. ↑  Elite Prospects - Brynäs IF *eliteprospects.com*. Everysport Media Group AB. Viitattu 3.8.2023. (englanniksi)
43. ↑  Oula Palve förlänger – stannar i Brynäs IF över säsongen 2023/24 *brynas.se*.  19.1.2021. Brynäs AB. Viitattu 3.8.2023. (ruotsiksi)
44. ↑  Hellanto, Riku: SHL:n suomalaishyökkääjä rehellisenä haasteistaan – "Menetin roolini joukkueessa" *MTVuutiset.fi*.  13.1.2021. Telia Company AB. Viitattu 3.8.2023.
45. ↑  Hellanto, Riku: SHL:stä pudonneen perinneseuran suomalaisviisikko vaihtaa maisemaa *MTVuutiset.fi*.  13.1.2021. Telia Company AB. Viitattu 3.8.2023.
46. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 3.8.2023.
47. ↑  Westerlund, Jenna: Ilves-hyökkääjä Oula Palve valittiin joulukuun parhaaksi pelaajaksi *Jatkoaika.com*.  3.1.2024. Jatkoaika r.y. Viitattu 3.1.2024.
48. ↑  Tilanne 16.12.2018
49. ↑  RUS - FIN (Line Up) *stats.swehockey.se*.  8.11.2018. Svenska Ishockeyförbundet. Viitattu 18.1.2021. (englanniksi)
50. ↑  FIN - SWE (3-2) *stats.swehockey.se*.  15.12.2018. Svenska Ishockeyförbundet. Viitattu 18.1.2021. (englanniksi)
51. ↑  Vatka, Miia: Suomalaiskiekkoilija Oula Palve ja Bachelor-tähti menivät naimisiin *iltalehti.fi*.  13.6.2022. Alma Media Suomi Oy. Viitattu 14.6.2022.
52. ↑  Koivunen, Tommi: Oula Palveen ja NHL-tähti William Karlssonin vaimot ovat identtisiä kaksosia – tällaista on elämä Las Vegasissa *is.fi*.  12.6.2023. LAS VEGAS:  Sanoma Media Finland Oy. Viitattu 3.8.2023.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa